**पहिलो बैठकको निर्णयहरु**

1. सवै मन्त्रालय/निकाय/केन्द्र/आयोग/सचिवालयहरुले संघीयता कार्यान्वयन तथा प्रशासन पुनःसंरचना सम्बन्धमा सम्माननीय प्रधानमन्त्रीज्यूको अध्यक्षतामा गठित संघीयता कार्यान्वयन तथा प्रशासनिक पुनःसंरचना निर्देशक समितिवाट निर्णय गराउनु पर्ने विषयहरु भएमा ७ (सात) दिन भित्र यस कार्यालयमा उपलब्ध गराउने ।
2. संघीयताको कार्यान्वयन र प्रशासन पुनःसंरचना सम्बन्धमा मिति २०७२।१२।३० मा माग गरिएको मौजुदा अवस्थाको जानकारी (Stock-Taking) सम्बन्धी विवरण प्रेषित हुन बाँकी भएमा सवै मन्त्रालय/निकाय/केन्द्र/आयोग/सचिवालयहरुले ३ (तीन) दिनभित्र यस कार्यालयमा उपलब्ध गराउने।
3. संघीयता कार्यान्वयन तथा प्रशासन पुनःसंरचना (संक्रमणकालीन व्यवस्थापन समेत) को कामको सन्दर्भमा विभिन्न मन्त्रालय/निकाय/ केन्द्र/आयोग/सचिवालयहरुमा वैदेशिक सहयोगमा भइरहेको कार्यहरुसंग सम्बद्ध स्वेदशी, विदेशी विज्ञको विवरण, उनीहरुको कार्यविवरण र दाताले उपलब्ध गराउने कुल रकम तथा समयावधी समेत खुलाई सम्पूर्ण मन्त्रालय/निकाय/केन्द्र/आयोग/सचिवालयहरुले ७ (सात) दिनभित्र उपलब्ध गराउने ।
4. आगामी दिनमा संघीयता कार्यान्वयन तथा प्रशासन पुनःसंरचना (संक्रमणकालीन व्यवस्थापन समेत) सम्बन्धमा सवै मन्त्रालय/निकाय/केन्द्र/आयोग/सचिवालयहरुले विज्ञहरुको सेवा लिनुपूर्व विज्ञहरुको कार्यविवरण यस समितिसँग परामर्श गरेर त्यस प्रकारको विज्ञ सेवा लिने व्यवस्था गर्ने ।
5. संघीयता कार्यान्वयन तथा प्रशासन पुनःसंरचना सम्बन्धी विभिन्न कार्यहरुमा राय,परामर्श प्राप्त गर्न, प्राविधिक काम गर्न र समन्वय समेत गर्नको लागि प्रधानमन्त्री तथा मन्त्रिपरिषद्को कार्यालयले हाललाई १ (एक) जना उपयुक्त विज्ञको सेवा लिने ।

**दोस्रो बैठकका निर्णयहरु**

1. संघियता कार्यान्वयन तथा प्रशासन पुनःसंरचना सम्बन्धी कार्यको लागि आवश्यक मार्गदर्शन गर्न सामान्य प्रशासन मन्त्रालयले संघियता कार्यान्वयन तथा प्रशासन पुनःसंरचना सम्बन्धी तथ्यांक तथा कार्यगत खाकाको निर्देशिका (Guideline) तयार गरी यस समिति समक्ष पेश गर्ने ।
2. नेपालको संविधानको सूचिमा उल्लेखित अधिकारको सुचि बमोजिम प्रशासन पुनःसंरचना सम्बन्धी कार्य अघि बढाउन देहायको क्षेत्रगत समुह (Sector based Cluster) तयार गरी समुहगत कार्यदल गठन गर्ने ।

**क्षेत्रगत समूह (Sector Based Cluster)**

| **सि.न.** | **समुह** | **क्षेत्र** |
| --- | --- | --- |
|  | **सामाजिक** |
|  |  | **शिक्षा** |
|  |  | **महिला, बालबालिका तथा समाजकल्याण** |
|  |  | **स्वास्थ्य** |
|  |  | **जनसङ्ख्या तथा वातावरण** |
|  |  | **शान्ति तथा पुनर्निर्माण** |
|  |  | **संस्कृति** |
|  |  | **युवा तथा खेलकुद** |
|  |  | **संघीय मामिला तथा स्थानीय विकास (सामाजिक क्षेत्र)** |
|  | **आर्थिक** |
|  |  | **अर्थ** |
|  |  | **वाणिज्य** |
|  |  | **आपूर्ति** |
|  |  | **उद्योग** |
|  |  | **कृषि तथा पशुपन्छी**  |
|  |  | **श्रम तथा रोजगार** |
|  |  | **राष्ट्रिय योजना** |
|  |  | **भूमि व्यवस्थापन तथा भुमिसुधार** |
|  |  | **वन तथा भू-संरक्षण** |
|  |  | **सहकारी तथा गरिबी निवारण** |
|  |  | **पर्यटन तथा नागरिक उड्डयन** |
|  | पूर्वाधार |
|  |  | **जलश्रोत (उर्जा र सिंचाई)** |
|  |  | **भौतिक पूर्वाधार तथा यातायात** |
|  |  | **सङ्‌घी यमामिला तथा स्थानीय विकास** |
|  |  | **सहरी विकास** |
|  |  | **खानेपानी तथा सरसफाई**  |
|  |  | **सूचना तथा सञ्चार** |
|  |  | **विज्ञान तथा प्रविधि** |
|  |  | **संघीय मामिला तथा स्थानीय विकास (पूर्वाधार)** |
|  | **प्रशासन, शान्ति सुरक्षा र अन्य अन्तरसम्बन्धित क्षेत्र** |
|  |  | **प्रधानमन्त्री तथा मन्त्रिपरिषद् कार्यालयसँग सम्बन्धित विषयक्षेत्र** |
|  |  | **गृह** |
|  |  | **रक्षा** |
|  |  | **कानून न्याय तथा संसदीय मामिला** |
|  |  | **परराष्ट्र** |
|  |  | **सार्वजनिक प्रशासन** |
|  |  | **संघीय मामिला तथा स्थानीय विकास (स्थानीय स्वशासन)** |
|  | **संवैधानिक निकाय** | **संवैधानिक आयोग/निकायहरु** |

1. नेपालको संविधानको धारा २८५ र ३०२ बमोजिम संघीय निजामती सेवा र आवश्यकता अनुसार अन्य संघीय सरकारी सेवा गठन,संचालन र सेवाका सर्त तथा प्रदेश र स्थानिय तहमा सरकारी सेवाहरुको गठन र संचालन सम्बन्धी आवश्यक नीति र कानून तर्जुमा गरी प्रतिवेदन पेश गर्न सामान्य प्रशासन मन्त्रालयका सचिवको संयोजकत्वमा प्रधानमन्त्री तथा मन्त्रिपरिषद्को कार्यालय, अर्थ मन्त्रालय, कानून, न्याय तथा संसदिय मामिला मन्त्रालयवाट एक/एक जना सहसचिव सदस्य रहने गरी एक उपसमिति गठन गर्ने ।
2. संघीयता कार्यान्वयनको सन्दर्भमा प्रशासन पुनसंरचना सम्बन्धी कार्य गर्न सामान्य प्रशासन मन्त्रालयले आवश्यक प्राविधिक सहयोग उपलब्ध गराउने ।
3. सबै मन्त्रालय वा निकायहरुले संघीयकरणको कार्यान्वयनको लागि प्राविधिक सहायता वा विशेषज्ञ सेवा लिँदा साथै अध्ययन भ्रमणका लागि बाह्य भ्रमण गर्दा संघीयता कार्यान्वयन तथा प्रशासन पुनसंरचना समन्वय समितिसँग परामर्श गरेर मात्र गर्ने व्यवस्था मिलाउने।
4. देहायका विषयमा आवश्यक निर्देशन तथा निर्णयको लागि संघियता कार्यान्वयन तथा प्रशासन पुनःसंरचना निर्देशन समितिमा पेश गर्ने ।
5. स्थानीय तथा सामुदायिक तहमा प्रत्यक्ष सेवा पुर्‍याउने र नयाँ विशिष्टिकृत सेवा प्रदान गर्ने वाहेक नयाँ संगठन र दरबन्दी सिर्जना नगर्ने ।
6. कानून तर्जुमा गर्दा मितव्ययीता, प्रभावकारीता र न्यूनतम आकारको संगठन संरचना सिर्जना गर्न ध्यान दिने ।
7. नेपालको संविधान बमोजिम मन्त्रालयहरु कतिवटा रहने? भन्ने विषयमा न्यूनतम र अधिकतम संख्यासिमा सम्बन्धमा निर्देशन प्राप्त गरी सोही बमोजिम पुनसंरचना सम्बन्धि कार्य अघि बढाउने ।
8. नेपालको संविधान को धारा २३४ समेतलाई मध्यनजर गरी अन्तरसरकारी सम्बन्ध तथा वित्तीय अन्तरसम्बन्धको खाका तयार गर्ने ।
9. संविधानमा उल्लेखित अधिकारको सूचि र सरकारको सम्बन्धित तह मिल्ने गरी विद्यमान राष्ट्रसेवक कर्मचारीहरुको कार्यविवरण मिलान गरी कर्मचारी समायोजन गर्ने ।

**तेस्रो निर्णयहरु**

1. मिति २०७३।२।३१ गते सम्पन्न यस समितिको अघिल्लो बैठकले गरेका निर्णयहरुको कार्यान्वयन स्थितिको समिक्षा गरियो।
2. मिति २०७३।२।३१ गते सम्पन्न यस समितिको अघिल्लो बैठकले गरेको निर्णय अनुसार देहाय बमोजिम संयोजक र सदस्य रहने गरी समुहगत कार्यदल गठन गर्ने निर्णय गरियो ।

|  |  |  |  |
| --- | --- | --- | --- |
| **क्र.सं.** | **समुह** | **क्षेत्र** | **समुहगत कार्यदल** |
| १ | सामाजिक | शिक्षा, महिला, वालबालिका तथा समाजकल्याण, स्वास्थ्य, जनसंख्या तथा वातावरण, वन तथा भु संरक्षण, शान्ति तथा पुननिर्माण, संस्कृति, युवा तथा खेलकुद । | १.संयोजक- सहसचिव रामेश्वर दंगाल२.सदस्य- सहसचिव डा. हरि लम्साल३.सदस्य- सहसचिव महेन्द्र श्रेष्ठ४.सदस्य- सहसचिव राजेन्द्र काफ्ले५.सदस्य- सहसचिव रामप्रसाद लम्साल**सहयोग गर्ने विज्ञ समुह** |
| २ | आर्थिक | अर्थ, वाणिज्य, आपूर्ति, उद्योग, कृषि तथा पशुपंक्षी, श्रम तथा रोजगार, राष्ट्रिय योजना आयोग, सहकारी तथा गरिवी निवारण, पर्यटन तथा नागरिक उड्डयन। | १.संयोजक- सहसचिव वुद्धि बहादुर खडका२.सदस्य- सहसचिव डा. तिर्थराज ढकाल३.सदस्य रामशरण पुडासैनी४.सदस्य- सहसचिव दिनेश घिमिरे५.सदस्य- सहसचिव आनन्दराज ढकाल६.सदस्य- सहसचिव मुकुन्द पौडेल७.सदस्य- सहसचिव काशिराज दाहाल८.सदस्य- सहसचिव घनश्याम उपध्याय९.सदस्य- सहसचिव नागेन्द्र झा१०.सदस्य- सहसचिव हरिबाबु तिवारी**सहयोग गर्ने विज्ञ समुह** |
| ३ | पूर्वाधार | जलश्रोत, भौतिक पूर्वाधार तथा यातायात, सहरी विकास, खानेपानी तथा सरसफार्इ, सूचना तथा संचार, विज्ञान तथा प्रविधि । | १.संयोजक- सहसचिव उत्तर कुमार खत्रि२.सदस्य- सहसचिव माधव वेलवासे३.सदस्य- सहसचिव देवेन्द्र कार्की४.सदस्य- सहसचिव खोमराज कोइराला५.सदस्य- सहसचिव रवि शाह**सहयोग गर्ने विज्ञ समुह** |
| ४ | सुरक्षा तथा शासकीय प्रवन्ध | प्रधानमन्त्री तथा मन्त्रीपरिषदको कार्यालय सँग सम्वन्धीत विषय क्षेत्र, गृह, रक्षा, परराष्ट्र सार्वजनिक प्रशासन संघीय मामिला तथा स्थानिय विकास,भुमि व्यवस्थापन | १.संयोजक- सहसचिव विनोद कुवँर२.सदस्य- सहसचिव निता पोखरेल३.सदस्य- सहसचिव वलराम रिजाल४.सदस्य- सहसचिव कृष्ण वहादुर राउत५.सदस्य- सहसचिव गोपी खनाल६.सदस्य- सहसचिव इश्वरराज पौडेल**सहयोग गर्ने विज्ञ समुह** |
| ५ | संवैधानिक निकाय,कानून र अन्य | संबैधानिक निकायहरु, संसद, कानुन न्याय तथा संसदीय मामिला र अन्य | १.संयोजक- सहसचिव रमेश ढकाल२.सदस्य- सहसचिव किरणराज शर्मा३.सदस्य- सहसचिव वीर वहादुर राई४.सदस्य- सहसचिव वेगेन्द्र शर्मा पौडेल५.सदस्य- सहसचिव फणिन्द्रराज गौतम६.सदस्य- सहसचिव बाबुराम गौतम७.सदस्य- सहसचिव डा. भरत प्रसाद गौतम८.सदस्य- सहरजिष्टार विपुल न्यौपाने **सहयोग गर्ने विज्ञ समुह** |

माथि उल्लेखित समुहगत कार्यदलले आवश्यकता अनुसार जुनसुकै सरकारी निकायका कर्मचारीहरुलाई वैठकमा आमन्त्रण गर्न सक्नेछ ।

1. प्रशासनिक पुनःसंरचनाको पूर्ण खाका तर्जुमा गर्न गठित समुहगत कार्यदलहरुले अवलम्बन गर्नु पर्ने समयवद्ध कार्ययोजना सहितको परिमार्जित कार्यविधि स्वीकृत गरियो ।
2. प्रत्येक समुहगत कार्यदलमा रहने विज्ञहरु मध्ये १ जना टिम लिडर र अन्य आवश्यक विषय विज्ञहरु साथै कार्यदलहरुलाई आवश्यक पर्ने कार्यस्थल (SPACE) सामान्य प्रशासन मन्त्रालयले उपलब्ध गराउने निर्णय गरियो ।
3. समुहगत कार्यदलमा काम गर्ने सवै तहका कर्मचारीहरुले कार्यालय समय अतिरिक्त विहान, बेलुका र विदाको दिन काम गर्दा नियमानुसार प्रोत्साहन स्वरुप वैठक भत्ता उपलब्ध गराउने निर्णय गरियो ।
4. निकट भविष्यमा वस्ने सम्माननिय प्रधानमन्त्रिज्यूको संयोजकत्वमा रहेको उच्च स्तरीय संघीयता कार्यान्वयन तथा प्रशासन पुनःसंरचना निर्देशक समितिको बैठकमा देहाय बमोजिमका प्रस्तावहरु निर्णयार्थ पेश गर्ने निर्णय गरियो ।
5. नेपालको संविधान बमोजिम मन्त्रालयहरुको संख्या कति सम्म रहने भन्ने विषयमा न्यूनतम र अधिकतम संख्या सिमा तोक्ने र उक्त संख्या कार्यदललाई उपलब्ध गराउने ।
6. स्थानीय तथा सामुदायिक तहमा प्रत्यक्ष र अति आवश्यक सेवा पुर्‍याउने तथा नयाँ विशिष्टिकृत सेवा प्रदान गर्ने वाहेक थप नयाँ संगठन तथा दरबन्दी सिर्जना नगर्ने ।
7. संघीयता कार्यान्वयनका सन्दर्भमा सम्बन्धित निकायहरुले कानून तर्जुमा गर्दा मितव्ययिता र प्रभावकारिता अवलम्बन गर्ने साथै भावि संगठन संरचना तयार गर्दा न्यूनतम आकारको संगठन संरचना सृजना गर्न ध्यान दिने ।
8. नेपालको संविधानको धारा २३४ र २३५ लाई मध्यनजर गरी अन्तरसरकारी सम्बन्ध तथा वित्तीय अन्तरसम्बन्धको खाका तयार गर्ने ।
9. संविधानको अनुसुचिमा उल्लेखित अधिकारको सूचि र सरकारको अन्तरसम्बन्ध मिल्ने गरी राष्ट्र सेवक कर्मचारीहरुको कार्य विवरण मिलान गरी समायोजन गर्ने ।
10. साविकको कार्यजिम्मेवारी र संगठन संरचना अनुसार नयाँ संगठन संरचना र दरबन्दी सिर्जना को प्रकृया प्रारम्भ गर्दा संघीयता कार्यान्वयन तथा प्रशासन पुनःसंरचना समन्वय समितिको पूर्व सहमती लिएर मात्र गर्ने ।